Tingvadlavatnas
Tingvadlavatnas (isl. Þingvallavatn) – ežeras pietvakarių Islandijoje. Didžiausias gamtinis (natūralios kilmės) ežeras šalyje, kurio plotas – 84 km². Didžiausias gylis 114 m. Ežeras telkšo Tingvedliro nacionaliniame parke (isl. Þingvellir). Šiaurinėje ežero dalyje 930 m. buvo įkurtas Altingas. Iš Tingvadlavatno išteka vienintelė upė – Sogas. Salos vulkaninę kilmę išduoda aplink Tingvadlavatnos ežerą susidarę įtrūkimai ir sprūdžiai. Žymiausias ir didžiausias iš jų yra Almanagės tarpeklis, kuriame susikerta Eurazijos ir Šiaurės Amerikos tektoninės plokštės.